Puošnioji robinija
Puošnioji robinija (Robinia neomexicana) – pupinių (Fabaceae) šeimos krūmų ar nedidelių medžių rūšis. Kilusi iš pietvakarių JAV bei šiaurės Meksikos. Užauga iki 5–10 m (retai iki 15 m) aukščio. Laja reta, senesnių medžių skėtiška. Lapai, plunksniški, 10–15 cm ilgio, su 7-15 lapelių. Žiedai kvapūs, balti ar rausvi, susitelkę į vešlias, 5–10 cm ilgio kekes. Vaisius – ankštis. Augalas auga greitai, yra šviesiamėgis, atsparus šalčiui. Lietuvoje puošnioji robinija auginama retai, yra senų medžių Kaune ir Vilniuje.